Nositeľ Nobelovej cenyNositeľ Nobelovej ceny
**Lavoslav (Leopold) Ružička** (\* 13. september 1887, Vukovar, Chorvátsko – † 26. september 1976, Mammern, Švajčiarsko) bol chorvátsky chemik, držiteľ Nobelovej ceny za chémiu, prvý držiteľ Nobelovej ceny z Chorvátska.

Životopis
---------

Narodil sa vo Vukovare (v tom čase patrilo Rakúsko-Uhorsku, dnes je v Chorvátsku). Pochádzal z rodiny remeselníkov a poľnohospodárov českého, nemeckého a chorvátskeho pôvodu. Jeho starý otec bol český krajčír, ktorý sa roku 1817 vysťahoval z Klatov. Navštevoval klasickú strednú školu v Osijeku. Pôvodne sa chcel stať kňazom a prešiel na štúdium technických disciplín. Vybral si chémiu, pretože pravdepodobne dúfal, že získa zamestnanie v novootvorenej cukrovej rafinérii postavenej v Osijeku.

Náročné životné podmienky a politický útlak ho prinútili odísť do Nemecka na Vysokú školu v Karlsruhe. Bol dobrým študentom a vytvoril si tak dobré základy pre štúdium organickej chémie. Pod vedením Hermanna Staudingera (laureát Nobelovej ceny z roku 1953) získal v roku 1910 doktorát a spolu s ním neskôr odišiel na ETH (*Eidgenössische Technische Hochschule*) do Zürichu ako jeho asistent.

Po kratšom pôsobení na univerzite v Utrechte sa vrátil na ETH, kde rozvíjal bohatú vedeckú činnosť, zvlášť v oblasti terpénov a steroidných hormónov. V roku 1939 bol odmenený Nobelovou cenou za chémiu.

Jeho prvé manželstvo s Annou, rodenou Hausmannovou, bezdetné, bolo v roku 1950 rozvedené, druhá manželka Gertrude Acklin (rodená Frei) priviedla do manželstva dospelého syna.

Profesor Ružička, čestný člen Československej spoločnosti chemickej, umožnil niekoľkým československým chemikom (F. Balašovi, F. Petrůovi, R. Lukešovi, F. Šormovi a tiež M. Protivovi, K. Wiesnerovi a Z. Vejdělkovi – tí už pracovali pod vedením profesora Preloga) študijný pobyt v jeho vzorne vybavenom ústave.

Najvýznamnejšie ocenenia
------------------------

* Nobelova cena za chémiu (1939)
* Werner Medal of the Swiss Chemical Society (1923)
* Le Blanc Medal of the French Chemical Society (1928)
* Pedler Medal Awarded by the British Chemical Society (1931)
* Lavoisier Medal of the French Chemical Society (1937)
* Faraday Medal of the British Chemical Society (1958)
* Hanuš Medal of the Czechoslovakian Chemical Society (1966)

Iné projekty
------------

Commons
* Spolupracuj na Commons Commons ponúka multimediálne súbory na tému **Leopold Ružička**

Externé odkazy
--------------

* Střípky a klípky o světových chemicích (po česky)

Zdroj
-----

*Tento článok je čiastočný alebo úplný preklad článku Leopold Ružička na českej Wikipédii.*

| * z
* d
* u
Nositelia Nobelovej ceny za chémiu |
| --- |
| 
* Theodor Svedberg (1926)
* Heinrich O. Wieland (1927)
* Adolf O. Windaus (1928)
* Arthur Harden / Hans K. A. S. von Euler-Chelpin (1929)
* Hans Fischer (1930)
* Carl Bosch / Friedrich K. R. Bergius (1931)
* Irving Langmuir (1932)
* Harold Urey (1934)
* Frédéric Joliot-Curie / Irène Joliotová-Curieová (1935)
* Peter J. W. Debye (1936)
* Walter N. Haworth / Paul Karrer (1937)
* Richard Kuhn (1938)
* Adolf Butenandt / Leopold Ružička (1939)
* György Hevesy (1943)
* Otto Hahn (1944)
* Artturi I. Virtanen (1945)
* James B. Sumner / John H. Northrop / Wendell M. Stanley (1946)
* Robert Robinson (1947)
* Arne Tiselius (1948)
* William Giauque (1949)
* Otto P. H. Diels / Kurt Alder (1950)

 |
| 
* 1901 – 1925
* **1926 – 1950**
* 1951 – 1975
* 1976 – 2000
* 2001 – 2025

 |

Autoritné údaje: * BnF: 14647632j
* GND: 119080508
* ISNI: 0000 0001 0896 5382
* LCCN: n90727652
* NK ČR: nlk20000091816
* SNK: 168554
* VIAF: 47021224
* WorldCat: lccn-n90727652